અમેરિકામાં ૨૦૧૬માં બ્રિટિશ ડેટા મેનેજમેન્ટ કંપની કેમ્બ્રિજ એનાલિટિકાએ ફેસબૂકના ૫ કરોડ અમેરિકી યુઝર્સના ચોરેલા ડેટાનો ઉપયોગ ટ્રમ્પના ચૂંટણીપ્રચાર માટે કર્યો હતો ને તેના જોરે ડૉનાલ્ડ ટ્રમ્પ જીતી ગયા તે મામલો ચગ્યો છે. ભારતમાં આ મામલે રાજકીય આક્ષેપબાજી બરાબર જામી છે. સામાન્ય લોકોને આ રાજકીય આક્ષેપબાજી કરતાં વધારે રસ ફેસબુકનો ડેટા ચોરી થયો એ તેમને કઈ રીતે નુકસાન કરી શકે તે જાણવામાં છે. લોકોને બીજો એક સવાલ એ સતાવી રહ્યો છે કે, ફેસબુકનો ડેટા ચૂંટણી પર કઈ રીતે અસર પાડી શકે ?